Document ID: 31988R2048

ΚΑΝΟΝΙΣΜΟΣ ( ΕΟΚ ) αριθ . 2048/88 ΤΟΥ ΣΥΜΒΟΥΛΙΟΥ της 24ης Ιουνίου 1988 για τροποποίηση του κανονισμού ( ΕΟΚ ) αριθ . 729/70 περί χρηματοδοτήσεως της κοινής γεωργικής πολιτικής
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1 ),
τη γνώμη του Ευρωπαϊκού Κοινοβουλίου^(2 ),
τη γνώμη του Ελεγκτικού Συνεδρίου^(3 ),
Εκτιμώντας :
ότι, με τον κανονισμό ( ΕΟΚ ) αριθ . 3183/87^(4 ), το Συμβούλιο τροποποίησε τον κανονισμό ( ΕΟΚ ) αριθ . 729/70^(5 ), προκειμένου η Κοινότητα να μπορέσει να εξασφαλίσει τη χρηματοδότηση των δαπανών που προβλέπονται από τις διάφορες κανονιστικές διατάξεις των κοινών οργανώσεων αγορών, σε περίπτωση εξάντλησης των σχετικών διαθέσιμων πιστώσεων ότι η προσαρμογή συνίσταται ουσιαστικά στην πρόβλεψη χρονικού διαστήματος δύο μηνών μεταξύ των χρηματοδοτήσεων που πραγματοποιούν τα κράτη μέλη με δικούς τους χρηματικούς πόρους και της ανάληψης των δαπανών αυτών μέσω των προκαταβολών που η Κοινότητα καταβάλλει στα κράτη μέλη ότι, προκειμένου να εξασφαλιστεί η απρόσκοπτη διενέργεια των πληρωμών που προβλέπονται από τις κανονιστικές αυτές διατάξεις πρέπει, το ανωτέρω χρονικό διάστημα να αυξηθεί σε δυόμισι μήνες, μόνον για τις δαπάνες του δεύτερου δεκαπενθημέρου του Οκτωβρίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 Ο κανονισμός (ΕΟΚ ) αριθ . 729/70 τροποποιείται ως εξής :
1 . ^Στο άρθρο 4 παράγραφος 2 τελευταίο εδάφιο διαγράφονται οι λέξεις :
"και έως ότου εγκριθεί οριστικό καθεστώς συνδεόμενο με τις αποφάσεις τις σχετικές με τη μελλοντική χρηματοδότηση της Κοινότητας ." 2 . ^Στο άρθρο 5 παράγραφος 2 στοιχείο α ), το τελευταίο εδάφιο αντικαθίσταται από το ακόλουθο κείμενο :
"Από τον Ιανουάριο 1988, η Επιτροπή αποφασίζει μόνο σχετικά με τη χορήγηση των μηνιαίων προκαταβολών για την ανάληψη δαπανών που πραγματοποιούνται με τα χρηματοδοτικά μέσα που αναφέρονται στο άρθρο 4 παράγραφος 2 τρίτο εδάφιο . Οι δαπάνες που πραγματοποιήθηκαν από τις 1 έως 15 Οκτωβρίου θεωρούνται ως δαπάνες του Οκτωβρίου και οι δαπάνες που πραγματοποιήθηκαν από τις 16 έως 31 Οκτωβρίου θεωρούνται ως δαπάνες του Νοεμβρίου . Οι προκαταβολές καταβάλλονται το αργότερο κατά την τρίτη εργάσιμη ημέρα του δεύτερου μήνα που ακολουθεί το μήνα κατά τον οποίο πραγματοποιήθηκε η δαπάνη από τους οργανισμούς πληρωμής ." ίΑρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται για πρώτη φορά για τις δαπάνες του Οκτωβρίου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 24 Ιουνίου 1988 .

Labels: 15
6